આ સિવાય વેબસાઈટ પર લોગ ઇન કરવા માટે ટેક્નોસેવી લોકોની સંખ્યા લગભગ નજીવી છે. આ કારણથી 29વર્ષીય આઈએએસ અધિકારી અને આસિસ્ટન્ટ કલેકટર અને મહારાષ્ટ્રના ખેડ તાલુકાના ડેપ્યુટી કલેકટરનું પદ સંભાળી રહેલા આયુષ પ્રસાદે એક પહેલ કરી છે. જેના દ્વારા તેઓ સુનિશ્ચિત કરવા માંગે છે કે, દરેક પરિવાર સુધી સરકારની ઓછામાં ઓછી એક યોજના પહોંચાડી શકાય અને તેમનું જીવનધોરણ ઉપર લાવી શકાય.આ સાથે જ તેઓ પુણેથી 60 કિમિ દૂર આવેલા ઘોડેગાંવમાં ચાલતી સંકલિત આદિવાસી વિકાસ પરિયોજનાના પણ હેડ છે તેથી તેમણે ખાનગી સંસ્થા મહારાષ્ટ્ર નોલેજ કોર્પોરેશન લિમિટેડ સાથે કરાર કરીને એક પોર્ટલ લોન્ચ કર્યું, જેમાં સરકાર દ્વારા ચાલતી બધી જ યોજનાઓની જાણકારી નાગરિકોને મળી રહે છે.